廣州地鐵

廣州地鐵（粵拼：gwong2 zau1 dei6 tit3）係中國廣東廣州嘅地鐵系統，由廣州地鐵集團有限公司負責營運同埋管理。第一條路線喺1997年6月28號正式開通。
佢亦係繼北京、天津、上海之後第四個中國大陸嘅地鐵系統，同時亦成為中國大陸第一個省會以及副省級市嘅地鐵系統。
廣州地鐵係廣州市民主要嘅交通工具之一，到2024年11月為止，廣州地鐵有15條路綫營運緊，全長658.8公里。不過始終應付唔到快速增長嘅交通需求。佢曾經喺2010年亞洲運動會免費期間以784.4萬人次嘅峰值打破嗰時嘅中國大陸紀錄；2019年，佢嘅日均客流量已有超過900萬人次。為咗解決交通擠塞同客流過載嘅問題，同埋繼續引導城市向外擴張嘅關係，廣州地鐵重搞緊大規模嘅擴建工程。經過幾次修訂，廣州地鐵嘅遠期規劃長度將去到1025公里。

史
1992年12月28號，廣州市地下鐵道總公司成立。

工程
1965年5月，廣州市人民政府開始搞第一次地鐵規劃同地質調查。
1993年2月28號，1號綫開始喐手起。
1998年7月28號，2號綫開始喐手起。
2001年12月26號，3號綫開始喐手起。
2003年1月19號，4號綫大學城專綫（萬勝圍⇆新造）同2號綫調整工程（琶洲⇆萬勝圍）一齊開始喐手起。
2004年5月28號，5號綫開始喐手起。
2006年3月1號，APM綫開始喐手起。
2006年8月28號，6號綫一期開始喐手起。
2007年4月9號，2、8號綫拆解工程開始喐手起。
2007年6月28號，廣佛城際軌道交通（廣佛地鐵，佛山方嗌佛山地鐵1號綫）全綫、3號綫北延段（機場南站⇆廣州東站）開始喐手起。
2009年7月22號，1號綫西朗站裝好閘門之後，廣州地鐵冚唪唥站點都裝嗮幕門或閘門。
2009年9月29號，9號綫清㘵站開始喐手起。
2009年10月30號，6號綫二期工程（長湴⇆香雪）試驗性工點——蘿崗站開始喐手起。
2010年4月8號，廣佛地鐵首通段（魁奇路⇆西朗）隧道全綫貫通。
2010年4月20號，3號綫北延段隧道全綫貫通。
2010年9月21號，廣佛綫首通段通過咗冷滑試驗。
2010年9月22號至24號，因2號綫一分為二同2、8號綫聯合調試嘅需要，原先成條2號綫（三元里⇆萬勝圍）宣佈停運3日。
2010年10月11號，有人爆料話3號綫北延段聯絡通道嘅混凝土唔夠硬凈，隨時會冧。但施工方整咗份流嘅檢測報告，令相關部門喺唔知真相嗰陣通過咗驗收。地鐵公司收到水之後攞出整改同埋補救方案。不過呢單嘢冇影響到3號綫北延段喺同年11月份之前開通。
2012年5月5號，13號綫一期試驗性工點——新塘站開始喐手起。
2013年5月30號，6號綫一期全綫隧道貫通。
2013年10月30號，4號綫南延段畀廣東省發改委批復咗，可以正式喐手起。
2013年12月20號，13號綫一期被批復咗，可以正式喐手起。
2014年4月10號，廣州地鐵招標喺6個站加「文化牆」嘅裝飾，工程要使775.67萬蚊。重公佈埋會添加「文化牆」嗰六個站——公園前、海珠廣場，廣州南站、廣州火車站、廣州東站同埋機場南站。
2015年10月9號，7號綫一期西延段畀廣東省發改委批復咗，可以正式喐手起。
2015年11月15號，6號綫二期開始鋪軌。
2015年12月17號，9號綫開始鋪軌。
2015年12月底，7號綫一期冚唪唥車站封頂。
2015年12月29號，6號綫二期冚唪唥車站封頂。
2016年1月，6號綫二期全綫隧道貫通。
2016年1月12號，7號綫首期開始鋪軌。
2016年2月28號，7號綫首期全綫隧道貫通。
2016年6月，7號綫首期西延順德段開工。
2016年7月底，4號綫南延段冚唪唥車站封頂。
2016年9月27號，4號綫南延段全綫隧道貫通。
2016年9月28號，11號綫開始喐手起
2016年10月19號同20號，4號綫南延段同13號綫陸續開始鋪軌。
2016年11月30號，14號綫（知識城支綫）開始鋪軌。
2017年2月28號，13號綫首期冚唪唥車站主體封頂。
2017年4月12號，9號綫全綫隧道貫通。
2017年4月27號，18號綫橫瀝站開始喐手起。
2017年5月10號，14號綫（知識城支綫）冚唪唥車站封頂。
2017年5月27號，13號綫首期全綫隧道貫通。
2017年5月28號，知識城支綫全綫隧道貫通。
2017年8月，18號綫工程可行性研究報告俾廣東省發改委批復咗。

通車營運時間表
1997年6月28號，1號綫首段（西塱⇆黃沙）開通觀光試營運，1997年7月2號正式對市民開放。
1999年6月28號，1號綫全綫（西塱⇆廣州東站）正式開通營運。
2002年12月29號，2號綫首段（三元里⇆曉港）開通試營運，同原先嘅1號綫形成「十」字交叉嘅地鐵網絡。公園前站成為廣州地鐵系統第一個轉乘站。
2003年6月28號，2號綫（三元里⇆琶洲）全綫正式開通營運。
2005年12月26號，2號綫調整工程（琶洲⇆萬勝圍）、3號綫首段（廣州東站⇆客村）、4號綫大學城專綫（萬勝圍⇆新造）開通營運。令廣州地鐵第一次形成環形綫網。
2006年12月30號，3號綫一期全綫（廣州東站⇆番禺廣場、天河客運站⇆石牌橋）、4號綫（新造⇆黃閣）開通試運。同日開始，3號綫行車交路改成從 天河客運站⇆番禺廣場 同埋 廣州東站⇆體育西路。嗰時從廣州東站去番禺廣場嗰邊啲乘客必須要喺體育西路站轉車。
2007年6月28號，4號綫一期全綫（萬勝圍⇆金洲）開通營運。
2009年12月28號，5號綫首段（滘口⇆文沖）、4號綫（萬勝圍⇆車陂南）開通試營運。
2010年9月25號，新2號綫（嘉禾望崗⇆廣州南站）同8號綫（萬勝圍⇆昌崗）、4號綫北延段（車陂南⇆黃村）喺朝早6點開通試營運。
2010年10月28號，廣佛綫（魁奇路⇆西塱）為咗迎接廣州舉辦亞運而喺11月3號正式開通，重免費畀受邀市民試搭兩日。
2010年10月30號，3號綫北延段（廣州東站⇆機場南）喺晏晝兩點開通營運。
2010年11月3號，廣佛綫首期工程（魁奇路⇆西塱）開通營運。同日，8號綫寶崗大道站、沙園站、鳳凰新村站開通營運。
2010年11月8號，珠江新城旅客自動輸送系統（簡稱APM綫）（歌劇院⇆林和西）開通營運。經上級部門批准，海心沙站、赤崗塔站暫時唔開通。
2010年11月28號，APM綫赤崗塔站開通，經上級部門批准，海心沙站唔開通營運。
2011年2月24號，APM綫海心沙站開通，同日服務時間再延長一個半鐘。
2013年12月28號，6號綫首期（潯峰崗站⇆長湴）開通營運，嗰時沙河站同一德路站重未開通。
2014年1月28號，6號綫一德路站正式開通。
2015年12月28號，廣佛綫首期後通段（西塱⇆燕崗）開通試營運。
2016年12月28號，6號綫二期（長湴⇆香雪）、7號綫首期（廣州南站⇆大學城南）同廣佛綫二期（魁奇路⇆新城東）開通營運。
2017年6月28號，6號綫植物園站同柯木塱站開通營運。
2017年12月28號，4號綫南延段同慶盛站、9號綫、13號綫一期（魚珠⇆新沙）、14號綫知識城部分（新和⇆鎮龍）開通營運。
2018年4月26號，3號綫北延段機場北站開通營運。
2018年6月26號，9號綫清塘站開通營運。
2018年12月28號，14號綫一期主綫、21號綫首通段（鎮龍西⇆增城廣場）、廣佛綫東延段凈低嗰三個站（石溪、南洲、瀝滘）亦正式開通營運。
2019年12月20號，21號綫淨低部份（鎮龍西⇆員村）正式開通營運。
2019年12月28號，8號綫延長線（文化公園⇆鳳凰新村）正式開通營運。
2020年11月26號，8號綫北延段（滘心⇆文化公園）正式開通營運。
2021年9月28號，18號綫首通段（冼村⇆萬頃沙）正式開通營運。
2022年3月31號，22號綫首通段（陳頭崗⇆番禺廣場）正式開通營運。
2022年5月1號，7號綫7號綫一期西延段（美的大道⇄廣州南站）正式開通營運。
2022年9月28號，8號線北延段彩虹橋站開通營運。
2022年12月28號，8號線北延段西村站開通營運。
2023年12月28號，5號線東延段（文沖⇄黃埔新港）、7號線二期（大學城南⇄燕山）正式開通營運。
2024年11月1號，3號線東延段（番禺廣場⇄海傍）正式開通營運。
2024年12月28號，11號線正式開通營運。

客流紀錄
2010年1月1號，客流超過369萬人次。
2010年5月1號，客流超過438.99萬人次。
2010年9月30號，國慶假期前夕，客流超過478.44萬人次。
2010年10月1號，國慶日，客流量達到513.30萬人次，比上日多出34.87萬人次。
2010年11月1號，受到亞運期間免費搭地鐵同巴士嘅影響，客流達到781萬，破全國軌道交通系統單日客流紀錄，全綫站點超過90%需要客流管制，令1，3，5呢三條綫都要唔畀入站成10分鐘。
2010年11月3號，受嗰日下晝廣佛地鐵正式通車嘅影響，全日客流達到784萬。
2010年11月5號，最後一日免費搭車，全日客流達到784.44萬。
2011年12月24號，平安夜，嗰日廣州地鐵延長服務一個鐘，廣州地鐵官方微博話客流超過595萬人次。
2012年5月1號，綫網總客流量係684萬人次。
2013年5月1號，綫網總客流量係750萬人次。
2014年5月1號，綫網總客流量係794.2萬人次，打破咗亞運免費嗰時嘅記錄。
2014年12月31號，廣州地鐵官方微博話嗰日總客流量達到861.3萬人次。
2015年12月31號，綫網總客流量係879萬人次。
2016年5月1號，綫網總客流量達到900萬人次。
2017年4月28號，綫網客流達到905.3萬人次。
2017年4月30號，綫網客流達到908.3萬人次，打破咗兩日前創造嘅客流記錄。
2017年9月30號，綫網總客流量達到941.2萬人次，創歷史新高。

其它
1997年4月9號，由ANDA-SIEMENS整嘅廣州地鐵第一部列車由嘉興號貨輪運到廣州黃埔港。
2010年4月20號，地鐵3號綫（廣州東站⇆體育西路段）編組數3改6。
2010年4月28號，地鐵3號綫（番禺廣場⇆天河客運站段）編組數3改6。
2010年7月23號，第1000部地鐵列車落戶赤沙車輛段。
2010年8月3號，廣州地鐵開始換幕門𢲩板路綫圖同埋部分列車嘅眨燈路綫圖，亞運前統一色調，冚唪唥站嘅路綫圖喺2010年10月13號換嗮。
2010年10月28號，廣州地鐵啟動史上最嚴嘅安全檢查。但實際上，安檢凈係形式上，而且安檢人員都係在校職專學生。
2010年11月6號，免費巴士同地鐵俾廣州市交委叫停，原因係「行街族」嘅人、單雙號、廣交會客流同上落班嘅白領逼爆地鐵同巴士、過江輪渡。
從2010年11月8號開始，全市取消免費搭地鐵、公交同過江輪渡嘅優惠措施，改成向每個家庭發放唔等額嘅現金做交通補貼。
2010年11月14號，國家發展改革委批覆廣州地鐵1號綫、2號綫、3號綫、5號綫、8號綫增購車輛。呢項總投資53.57億文，總數大概90部，冚唪唥係6架車廂，其中1、2、8號綫係A型車，3號綫係B型車，5號綫係L型車。
2017年10月16號，喺海珠廣場站嘅2號綫站廳附近搞緊嚴格嘅安檢措施，即係「人過安全門、物過X光機、液體要過檢測儀」嘅制度。廣州地鐵嘅安檢同客流控制嘅相關提示。張相提示嗰兩個標語當中，喺客流高峰專門為矮過1.2m啲細路、大肚婆同傷殘人士嘅快速通道服務。
2010年12月23號，廣州地鐵各個入站口恢復常態化管理，唔再搞X光機檢查乘客嘅隨身物品，但實際上前一日下晝就取消咗安檢。
2011年1月11號晚黑，5號綫一列車發生縱火案，出現乘客受傷，令市民擔心地鐵營運安全。
2011年3月18號，考慮到成條1號綫裝嗮屏蔽門/安全門，列車入站時冇吹雞嘅必要，1號綫亦取消咗執行十幾年嘅列車入站吹雞嘅規定。
2012年9月16號，受遊行示威影響，淘金站冚唪唥出入口喺12:13開始搞客流控制直到21:04先至取消。
2012年9月28號，iMetro地鐵文化館喺公園前站開張，佢號稱華南第一家地鐵文化館。
2012年12月28號，廣州地鐵第一個APP喺Apple Store上綫。
2013年9月14號，悠悠（YoYo）成為廣州地鐵吉祥物。
2013年11月21號，廣州地鐵嘅服務短號——96891正式啟用。
2014年3月4號，5號綫西村站發生踩踏事件，出現部分財物損失。
2016年8月到12月，廣州地鐵喺全綫車站陸續更新導向牌同月台幕門、月台閘門啲吊板貼紙，加咗車站冧同月台冧、幕門/閘門冧。新嘅綫網圖亦用咗車站冧。同時，全綫各站重增加咗閃付閘機。
2017年6月28號，廣州地鐵開始喺1號綫試行女性車廂，時段係工作日嘅7：00～9：00同17：00～19：00。
從2017年10月10號開始，廣州地鐵開始逐步升級安檢，計劃到11月30號覆蓋成個線網，喺全部地鐵出入口都實行嚴格嘅安檢措施：人過安全門、物過X光機、液體要過檢測儀。根據招標公示，使費相信有成26.7億元，包括採購855台安檢設備同1.2萬新安檢崗位設置，成個工程未曾公開諮詢。預計會造成部分地鐵站入站輪候半個鐘甚至一個鐘，影響市民出行，當局亦冇安排經濟賠償方案。
2017年12月28號，廣州地鐵四條新線路同步開通運營，其中嘅14號線知識城支線配置咗全球首次全車30個高清視頻即時監控，列車每個車卡裝咗4台高清探頭，6節車卡共安裝24部高清探頭，另外兩端司機室各安裝3部高清探頭。出年計劃開通嘅廣州地鐵14號線同21號線都預埋裝呢套監控設備，車卡啲高清探頭可以高速下傳輸即時大容量訊息。預料未來監控網會推至成個廣州地鐵線網。
2018年5月13號，廣州地鐵設計研究院有限公司發咗份公告，宣佈將即日起去到5月30號喺研究院內部同指定嘅單位度徵集廣州地鐵站外安檢房造型設計方案，計畫牽涉改造既有站場嘅出入口、加設站外安檢屋仲有同後續地鐵線起附設安檢設施嘅出入口建築物，公佈一出來惹來唔少街坊質疑係喺度繼續嘥錢擾民。
2018年8月29號，廣州市設計院發布消息，設計院整嘅地鐵線網新設安檢設施方案經得到研究院認可。
2018年10月26號，萬勝圍站A口、珠江新城站B1口、嘉禾望崗站B口及體育西路站E口四個站場，開始試點人面識別、乘客實名認證入站。實名認證安檢要求乘客提前下載地鐵APPs，先作實名認證同人面數據採集。

開通咗嘅路綫
截至2024年11月1號，廣州地鐵已經開咗1、2、3、4、5、6、7、8、9、11、13、14、18、21、22、廣佛線同APM綫，總里程702.9公里，有290座車站（轉車站唔重覆計），冚唪唥由廣州地鐵集團負責營運。

轉車站
内文：廣州地鐵轉線車站一覽
家下廣州地鐵有29個轉車站，其中有2個要出站先至有得轉車。

1號綫
廣州地鐵1號綫
▇西塱 - 坑口 - 花地灣 - 芳村 - █黃沙 - 長壽路 - █陳家祠 - 西門口 - █公園前 - 農講所 - 烈士陵園 - █東山口 - █楊箕 - █體育西路 - 體育中心 - █廣州東站睇 • 論 • 改 • 歷
1號綫花地灣站嘅月台
1號綫喺1993年12月28號開工。首通段（西塱⇆黃沙）喺1997年6月28號開始試營運，全綫喺1998年12月28號起好晒，喺1999年6月28號正式通車。服務時間：06:10～23:30，大概每2～7分鐘一班車。
全綫有16個車站，分別係：西塱（轉廣佛綫）、坑口、花地灣、芳村（轉11號綫）、黃沙（轉6號綫）、長壽路、陳家祠（轉8號綫）、西門口、公園前（轉2號綫）、農講所、烈士陵園、東山口（轉6號綫）、楊箕（轉5號綫）、體育西路（轉3號綫）、體育中心、廣州東站（轉3號綫）。
綫路全長約18.48公里，除咗西塱、坑口係地面站之外，其他車站都喺地底。喺西塱⇆坑口之間整咗車輛段，亦係A型列車嘅大修基地。

2號綫
廣州地鐵2號綫
██▇廣州南站 - █石壁 - 會江 - 南浦 - 洛溪 - ▇南洲 - 東曉南 - 江泰路 - █昌崗 - 江南西 - 市二宮 - █海珠廣場 - █公園前 - 紀念堂 - 越秀公園 - █廣州火車站 - 三元里 - 飛翔公園 - 白雲公園 - 白雲文化廣場 - 蕭崗 - 江夏 - 黃邊 - ██嘉禾望崗睇 • 論 • 改 • 歷
2號綫會江站月台
2號綫首期（三元里⇆曉港）喺2002年12月29號開通，隨後全綫（三元里⇆琶洲）喺2003年6月28號開始營運，而調整段（琶洲⇆萬勝圍）就喺2005年12月26號同4號綫（大學城專綫）一齊開通。服務時間從06:00～00:16，大概每2～4分鐘一班車。
2號綫喺開通初期，用咗好多嗰時中國大陸最先進嘅技術，而且係全球首條一開通就裝咗月台幕門嘅地鐵綫路。
拆解前，全綫共有17個車站，分別係：三元里、廣州火車站（轉5號綫）、越秀公園、紀念堂、公園前（轉1號綫）、海珠廣場、市二宮、江南西、曉港、中大、鷺江、客村（可轉3號綫）、赤崗、磨碟沙、新港東、琶洲、萬勝圍站（可轉4號綫），看唪唥車站都喺地底。車輛段喺赤沙。
2010年9月21號晚黑，由三元里站開去萬勝圍站嘅尾班車到總站後，舊二號綫服務正式終止。同年月22～24號，舊二號綫停運開搞軌道、信號、供電割接同聯合調試。2010年9月25號，2號綫南北延長綫（廣州南站⇆昌崗、飛翔公園⇆嘉禾望崗）開通營運，原有嘅曉港⇆萬勝圍段同赤沙車輛段拆咗畀8號綫營運，兩條路綫喺昌崗站交叉。南北延綫共有17座車站，1個車輛段（嘉禾車輛段），1個停車場（大洲停車場），2座轉乘站，2座預留轉乘站。
依家嘅2號綫從南到北整咗24座車站，分別係：廣州南站（轉7號綫、22號綫同佛山2號綫）、石壁（轉7號綫）、會江、南浦、洛溪、南洲（轉廣佛綫）、東曉南、江泰路（轉11號綫）、昌崗（轉8號綫）、江南西、市二宮、海珠廣場（轉6號綫）、公園前（轉1號綫）、紀念堂、越秀公園、廣州火車站（轉5號綫）、三元里、飛翔公園、白雲公園、白雲文化廣場、蕭崗、江夏、黃邊，嘉禾望崗（轉3號綫同14號綫），冚唪唥站都喺地底。

主綫：機場北（T2） - 機場南（T1） - █高增 - 人和 - 龍歸 - ██嘉禾望崗 - 白雲大道北 - 永泰 - 同和 - 京溪南方醫院 - 梅花園 - █燕塘 - █廣州東站 - █林和西 - █體育西路 - █珠江新城 - █廣州塔 - █客村 - 大塘 - ▇瀝滘 - 廈滘 - 大石 - █漢溪長隆 - 市橋 - ██番禺廣場 - 傍江 - 石碁南 - 海涌路 - █海傍
支綫：█天河客運站 - 五山 - 華師 - 崗頂 - 石牌橋（→連接體育西路去海傍方向）未來發展海鷗島 - 廣州新城東 - █海傍 - 海涌路 - 石碁南 - 傍江 - ██番禺廣場 - 市橋 - █漢溪長隆 - 大石 - 廈滘 - ▇瀝滘 - █大塘 - █客村 - █廣州塔 - █珠江新城 - █體育西路 - █林和西 - ███廣州東站 - █燕塘 - 梅花園 - 京溪南方醫院 - 同和 - 永泰 - 白雲大道北 - ██嘉禾望崗 - 龍歸 - 人和 - █高增 - 機場南 - 機場北
睇 • 論 • 改 • 歷
3號綫京溪南方醫院站月台
3號綫係廣州地鐵網路入邊嘅南北快綫，全綫長64.41km，包括主綫同埋支綫。佢喺中國大陸創咗兩個「第一」——第一條搞支綫同埋第一條最高時速去到120km/h嘅地鐵路線，總投資係159.05億人民幣。首通段（廣州東站⇆客村）喺2005年12月26號開通。最細行車間隔係1分58秒。其中：
主綫：機場北⇆海傍
支綫：天河客運站⇆體育西路
現時嘅行車係：
主交路：天河客運站⇆體育西路⇆海傍
主交路：機場北⇆體育西路⇆海傍
機場交路：機場北⇆體育西路。
依家3號綫有34個車站，由南往北依次為：海傍（轉4號綫）、海涌路、石碁南、傍江、番禺廣場（轉18號綫同22號綫）、市橋、漢溪長隆（轉7號綫）、大石、廈滘、瀝滘（轉廣佛綫）、大塘（轉11號綫）、客村（轉8號綫）、廣州塔（出閘後可轉APM綫）、珠江新城（轉5號綫）、體育西路（轉1號綫）、石牌橋、崗頂、華師（轉11號綫）、五山、天河客運站（轉6號綫）、林和西（出閘後可轉APM綫）、廣州東站（轉1號綫）、燕塘（轉6號綫）、梅花園、京溪南方醫院、同和、永泰、白雲大道北、嘉禾望崗（轉2號綫同14號綫）、龍歸、人和、高增（可轉9號綫）、機場南、機場北。喺廈滘同埋嘉禾整咗個車輛段，亦係B型列車嘅大修基地。

4號綫
廣州地鐵4號綫
█黃村 - 車陂 - █車陂南 - █萬勝圍 - 官洲 - 大學城北 - █大學城南 - 新造 - 官橋 - 石碁 - █海傍 - 低涌 - 東涌 - 慶盛 - 黃閣汽車城 - 黃閣 - 蕉門 - 金洲 - 飛沙角 - 廣隆 - 大涌 - 塘坑 - 南橫 - 南沙客運港睇 • 論 • 改 • 歷
4號綫海傍站月台
4號綫喺2003年1月29號開始起，其中，萬勝圍⇆新造（大學城專綫）喺2005年12月26號開通；新造⇆黃閣喺2006年12月30號開通；黃閣⇆金洲喺2007年6月28號開通；金洲⇆南沙客運港喺2017年12月28號開通。成條路線南北走向，全長43.65公里（其中黃村⇆新造、飛沙角⇆南沙客運港係地底段）。
佢既係全球第一條用咗中、大運載量嘅直綫電機綫路，又係中國大陸第一條用直綫電機車輛技術嘅地鐵路線，亦係廣州第一條上天落地嘅地鐵路線。
依家4號綫有24個車站，由北往南依次為：黃村（轉21號綫）、車陂、車陂南（轉5號綫）、萬勝圍（轉8號綫）、官洲、大學城北、大學城南（轉7號綫）、新造、官橋（未開通）、石碁、海傍（轉3號綫）、低涌、東涌、慶盛、黃閣汽車城、黃閣、蕉門、金洲、飛沙角、廣隆、大涌、塘坑、南橫同埋南沙客運港，其中地底車站14個，高架車站10個。車輛段喺新造站南面。

5號綫
廣州地鐵5號綫
滘口 - █坦尾 - 中山八 - 西場 - █西村 - █廣州火車站 - 小北 - 淘金 - █區莊 - 動物園 - █楊箕 - 五羊邨 - █珠江新城 - 獵德 - 潭村 - 員村 - 科韻路 - █車陂南 - 東圃 - 三溪 - █魚珠 - 大沙地 - █大沙東 - 文沖 - 雙沙 - 廟頭 - █夏園 - 保盈大道 - 夏港 - 黃埔新港睇 • 論 • 改 • 歷
5號綫西村站月台
5號綫成東西走向，全長31.9公里，出咗110億人民幣嚟起。路線喺2009年12月28號開通營運，同佢同時開通嘅重有4號綫北延綫——萬勝圍⇆車陂南段，啱啱開通嗰陣，5號綫係唯一同其它4條路綫都有轉乘站嘅路線。依家5號綫嘅最細行車間隔係2分06秒。
5號綫一共有30個車站，由西向東嘅順序係：滘口、坦尾（轉6號綫）、中山八（轉11號綫）、西場（轉8號綫）、西村（轉8號綫）、廣州火車站（轉2號綫）、小北、淘金、區莊（轉6號線）、動物園、楊箕（轉1號綫）、五羊邨、珠江新城（轉3號綫）、獵德、潭村、員村（轉11號綫）、科韻路、車陂南（轉4號綫）、東圃、三溪、魚珠（轉13號綫）、大沙地、大沙東（轉7號綫）、文沖、雙沙、廟頭、夏園（轉13號綫）、保盈大道、夏港、黄埔新港。喺魚珠站北面整咗魚珠車輛段，係L型列車嘅大修基地。

6號綫
廣州地鐵6號綫
潯峰崗 - 橫沙 - 沙貝 - 河沙 - █坦尾 - 如意坊 - █黃沙 - █文化公園 - 一德路 - █海珠廣場 - 北京路 - 團一大廣場 - 東湖 - █東山口 - █區莊 - 黃花崗 - 沙河頂 - 沙河 - 天平架 - █燕塘 - █天河客運站 - 長湴 - 植物園 - 龍洞 - 柯木塱 - 高塘石 - 黃陂 - 金峰 - 暹崗 - █蘇元 - █蘿崗 - 香雪未來發展潯峰崗 - 橫沙 - 沙貝 - 河沙 - 坦尾 - 如意坊 - 黃沙 - 文化公園 - 一德路 - 海珠廣場 - 北京路 - 團一大廣場 - 東湖 - 東山口 - 區莊 - 黃花崗 - 沙河頂 - 沙河 - 天平架 - 燕塘 - 天河客運站 - 長湴 - 植物園 - 龍洞北 - 廣州中學
睇 • 論 • 改 • 歷
6號綫坦尾站月台
6號綫首期（潯峰崗⇆長湴）喺2013年12月28號開通，而二期（長湴⇆香雪）就喺2016年12月28號開通。綫路全長41.7公里，其中潯峰崗⇆沙貝段為高架綫，其它站冚唪唥都喺地下。
綫路一共有32個站，由西向東嘅順序係：潯峰崗、橫沙、沙貝、河沙、坦尾（轉5號綫）、如意坊（轉11號綫）、黃沙（轉1號綫）、文化公園（轉8號綫）、一德路、海珠廣場（轉2號綫）、北京路、團一大廣場、東湖、東山口（轉1號綫）、區莊（轉5號綫）、黃花崗、沙河頂、沙河（轉11號綫）、天平架、燕塘（轉3號綫）、天河客運站（轉3號綫）、長湴、植物園站、龍洞、柯木塱、高塘石、黃陂、金峰、暹崗、蘇元（轉21號綫）、蘿崗（轉7號綫）、香雪。其中喺潯峰崗站西南邊整咗潯峰崗停車場，喺香雪站東南邊整咗蘿崗車輛段。

7號綫
廣州地鐵7號綫
美的大道 - ▇北滘公園 - 美的 - 南涌 - 錦龍 - 陳村 - 陳村北 - 大洲 - ██▇廣州南站 - █石壁 - 謝村 - 鍾村 - █漢溪長隆 - █南村萬博 - 員崗 - 板橋 - █大學城南 - 深井 - 長洲 - 洪聖沙 - █裕豐圍 - █大沙東 - 姬堂 - 加莊 - 科豐路 - █蘿崗 - █水西 - 燕山睇 • 論 • 改 • 歷
7號綫員崗站月台
7號綫首期（廣州南站⇆大學城南）喺2016年12月28號開業，西延段喺2022年5月1號開通，二期（大學城南⇆燕山）喺2023年12月28號開通。綫路成西南-東北走向，全長53.4公里。
依家綫路設咗28個站，由西向東分別係：美的大道、北滘公園（轉佛山3號綫）、美的、南涌、錦龍、陳村、陳村北、大洲、廣州南站（轉2號綫、22號綫同佛山2號綫）、石壁（轉2號綫）、謝村、鍾村、漢溪長隆（轉3號綫）、南村萬博（轉18號綫）、員崗、板橋、大學城南（轉4號綫）、深井、長洲、裕豐圍（轉13號綫）、大沙東（轉5號綫）、姬堂、加莊、科豐路、蘿崗（轉6號綫）、水西（轉21號綫）、燕山。車輛段位於廣州南站西北面嘅大洲。

8號綫
廣州地鐵8號綫
滘心 - 亭崗 - 石井 - 小坪 - 石潭 - 聚龍 - 上步 - 同德 - 鵝掌坦 - █西村 - 彩虹橋 - █陳家祠 - 華林寺 - █文化公園 - 同福西 - 鳳凰新村 - ▇沙園 - 寶崗大道 - █昌崗 - 曉港 - 中大 - 鷺江 - █客村 - 赤崗 - █磨碟沙 - 新港東 - 琶洲 - █萬勝圍未來發展江府 - 江村 - 江高 - 鳳翔路 - 滘心 - 亭崗 - 石井 - 小坪 - 石潭 - 聚龍 - 上步 - 同德 - 鵝掌坦 - 西村 - 彩虹橋 - 陳家祠 - 華林寺 - 文化公園 - 同福西 - 鳳凰新村 - 沙園 - 寶崗大道 - 昌崗 - 曉港 - 中大 - 鷺江 - 客村 - 赤崗 - 磨碟沙 - 新港東 - 琶洲 - 萬勝圍 - 鳳浦公園 - 新洲 - 長洲 - 展貿城 - 化龍 - 草堂 - 蓮花
睇 • 論 • 改 • 歷
8號綫寶崗大道站月台
8號綫從海珠區工業大道北近南田路口地底嘅鳳凰新村站開始，經沙園、昌崗路、新港路，東邊係新港東路同規劃新滘東路口下邊嘅萬勝圍站。
曉港⇆萬勝圍係原2號綫嘅沿用路綫，其中曉港⇆琶洲段喺2003年6月28號通車，而萬勝圍站喺2005年12月26號開始營運。2010年9月25號朝早，三元里⇆江南西段正式同曉港⇆萬勝圍段一分為二，後者各站正式摱到8號綫入面，晏啲同新起嘅鳳凰新村⇆昌崗路段接埋一齊，成為8號綫一部分。新起站點入邊，其中昌崗站喺2010年9月25號開通，鳳凰新村⇆寶崗大道段喺同年11月3號開通，文化公園⇆鳳凰新村段喺2019年12月28號開通，滘心⇆文化公園段喺2020年11月26號開通。

現時8號綫全長33.9公里，有26座車站：滘心、亭崗、石井、小坪、石潭、聚龍、上步、同德、鵝掌坦、西村（轉5號綫）、彩虹橋（轉11號綫）、陳家祠（轉1號綫）、華林寺、文化公園（轉6號綫）、同福西、鳳凰新村、沙園（轉廣佛綫）、寶崗大道、昌崗（轉2號綫）、曉港、中大、鷺江、客村（轉3號綫）、赤崗、磨碟沙（轉18號綫）、新港東、琶洲（轉11號綫）、萬勝圍（轉4號綫）。車輛段係喺滘心站嘅白雲湖車輛段。

9號綫
廣州地鐵9號綫
飛鵝嶺 - 花都汽車城 - 廣州北站 - 花城路 - 花果山公園 - 花都廣場 - 馬鞍山公園 - 蓮塘 - 清㘵 - 清塘 - █高增未來發展森林公園 - 飛鵝嶺 - 花都汽車城 - █廣州北站 - 花城路 - 花果山公園 - 花都廣場 - 馬鞍山公園 - 蓮塘 - 清㘵 - 清塘 - █高增
睇 • 論 • 改 • 歷
9號綫喺2009年9月28號喐手，2017年12月28號開業。綫路成東西嘅「几」字形走向，西面由飛鵝嶺出發，跟住風神大道、農新路、秀全西路、秀全大道、公益路同迎賓大道敷設，經過廣州北站、花都廣場同空港經濟區，東到白雲區高增。綫路全長20.1km，有11座車站同1座車輛段、2座主變電站；用咗同3號綫相似嘅6卡B型列車，最高時速係120km/h。
11座車站由西向東分別係：飛鵝嶺、花都汽車城、廣州北站、花城路、花果山公園、花都廣場、馬鞍山公園、蓮塘、清㘵、清塘，高增（轉3號綫）。車輛段喺飛鵝嶺西邊嘅岐山。

南石路站燕崗站江泰路站輕紡城站逸景路站上涌公園站大塘站石榴崗站
11號綫喺2012年喐手，2024年12月28號開業，係廣州地鐵第一個環綫。綫路由赤沙滘拐向北，穿過黃埔涌之後沿會展東路敷設，過珠江之後行員村二橫路同天府路，喺天河公園西北角轉向西，沿中山大道行到華師正門後向西北穿越華師校園，沿天科路、天河北路敷設，喺天壽路口轉向北行一段再轉向西下穿廣深鐵路，沿廣園快速路、禺東西路同沙河大街敷設，穿越廣州東鐵路貨場後行廣園中路，去到下塘西路跨綫橋轉向西南，下穿京廣鐵路同廣州火車站客運大樓後行流花路，喺流花湖公園東南邊轉向西，沿東風西路行到德坭立交再轉向西南，沿廣茂鐵路行到中山八後再下穿荔灣湖公園到如意坊，過江後轉向東南沿芳村大道敷設，喺廣船下邊轉向東過江，沿廣紙路、泉塘路敷設，下穿江南大道同東曉南路後行上逸景路，喺上沖偏向東南，行上新滘南路，最後返到起點赤沙滘。綫路全長44.2km，有29座車站同1座車輛段；用咗同13號綫相似嘅8卡A型列車，最高時速係120km/h。
11座車站由赤沙開始逆時針數，車站依次為赤沙、琶洲（轉8號綫）、員村（轉5號綫）、天河公園（轉21號綫）、華景路、華師（轉3號綫）、龍口西、廣州東站（未開）、沙河（轉6號綫）、雲台花園、大金鐘路、中醫藥大學、梓元崗、廣州火車站（未開）、流花、彩虹橋（轉8號綫）、中山八（轉5號綫）、如意坊（轉6號綫）、石圍塘、芳村（轉1號綫）、大沖口、沙涌（轉廣佛綫）、鶴洞東、棣園、燕崗（轉廣佛綫）、江泰路（轉2號綫）、五鳳、逸景路、上湧、大塘（轉3號綫）、龍潭（轉18號綫）。綫路全長約44.2km，設站31座。車輛段係原2號綫赤沙車輛段，接軌站係赤沙。

13號綫
廣州地鐵13號綫
新沙 - 官湖 - 新塘 - 白江 - 沙村 - 南崗 - █夏園 - 南海神廟 - 雙岡 - █裕豐圍 - █魚珠未來發展新沙 - █官湖 - █新塘 - 白江 - 沙村 - 南崗 - 夏園 - 南海神廟 - 雙岡 - █裕豐圍 - █魚珠 - 珠村 - █車陂 - 棠下 - ██天河公園 - 白馬崗 - █馬場 - 石牌南 - █冼村 - ██花城廣場北 - 梅東路 - ██農林下路 - █建設六馬路 - 倉邊路 - █紀念堂 - ██彩虹橋 - █西場 - 羅沖圍 - 松溪 - 西洲 - █槎頭 - 凰崗 - 慶豐 - 朝陽
睇 • 論 • 改 • 歷
13號綫喺2012年5月15號開始起。其中，一期（魚珠⇆新沙）喺2017年12月28號開業。綫路成東西走向，全長26.7公里。全綫喺黃埔區境內。
依家路線整咗10個站，由西到東分別係：新沙、官湖、新塘、白江、沙村、南崗、夏園（轉5號綫）、南海神廟、雙岡、裕豐圍（轉7號綫）、魚珠（轉5號綫）。車輛段喺官湖嗰邊。

14號綫
廣州地鐵14號綫
██嘉禾望崗 – 白雲東平 – 夏良 – 太和 – 竹料 – 鐘落潭 – 馬瀝 – 新和 <太平 – 神岡 – 赤草 – 從化客運站 – 東風紅衛 – 新南 – 楓下 – 知識城 – 何棠下 – 旺村 – 湯村 – 鎮龍北 - █鎮龍（知識城支綫）特別提醒：14號綫有分開快慢車營運：其中啡底白字嘅係快車停靠站。未來發展
主綫： 廣州火車站 – 樂嘉路 – 崗貝 – 新市墟 – 馬務 – 創意園 – 鶴南 – 彭邊 – 嘉禾望崗 – 白雲東平 – 夏良 – 太和 – 竹料 – 鐘落潭 – 馬瀝 – 新和 – 太平 – 神岡 – 赤草 – 從化客運站 – 東風 – 宣星運動谷 – 溫泉 – 養生谷 – 良口
知識城綫： 新和 – 紅衛 – 新南 – 楓下 – 知識城 – 何棠下 – 旺村 – 湯村 – 鎮龍北 – 鎮龍

睇 • 論 • 改 • 歷
14號綫楓下站月台
14號綫喺2013年4月16號開始起。其中，知識城支綫喺2017年12月28號開通，成西北-東南走向，全長21.9公里；而主綫一期喺2018年12月28號開業，成西南-東北走向，全長54.3公里。全綫喺白雲區同黃埔區境內。
依家路線有分主綫同支綫營運，其中主綫整咗13個站，支綫整咗10個站：
主綫由西南到東北分別係：嘉禾望崗（轉2號綫同3號綫）、白雲東平、夏良、太和、竹料、鐘落潭、馬瀝、新和（轉知識城支綫）、太平、神岡、赤草、從化客運站、東風
支綫由西北到東南分別係：新和（轉主綫）、紅衛、新南、楓下、知識城、何棠下、旺村、湯村、鎮龍北，鎮龍（轉21號綫）。
另外，呢條綫有快慢車制度。其中快綫淨停嘉禾望崗、白雲東平、新和、從化客運站、東風。曾經喺2018年12月28號開通之後一直到2019年12月19號最後一班快車開出收車為止，實行過從嘉禾望崗往返鎮龍嘅快車，中間淨停靠新和。
車輛段有兩個：其中一個喺105國道嘅前神岡鎮赤草村入面，另一個喺近324國道嘅前鎮龍鎮山口村入面，重有個停車場喺太和鎮石湖村入面。

18號綫
廣州地鐵18號綫
冼村 – █磨碟沙 – 龍潭 – 沙溪 – █南村萬博 – ██番禺廣場 – 橫瀝 – 萬頃沙特別提醒：18號綫有分開快慢車營運：其中藍底白字嘅係快車停靠站。睇 • 論 • 改 • 歷
番禺廣場站18同22號線嘅站廳
18號綫喺2017年4月28號開始起。其中，一期首通段（冼村⇆萬頃沙）喺2021年9月28號開業。綫路成南北走向，全長58.3公里。
依家路線整咗8個站，由北往南分別係：冼村、磨碟沙（轉8號綫）、龍潭（轉11號綫）、沙溪、南村萬博（轉7號綫）、番禺廣場（轉3號綫同22號綫）、橫瀝、萬頃沙。車輛段喺隴枕停車場入邊。
另外，呢條綫有快慢車制度。其中快綫淨停冼村、磨碟沙、南村萬博、番禺廣場、橫瀝、萬頃沙。

21號綫
廣州地鐵21號綫
天河公園 – 棠東 - █黃村 – 大觀南路 – 天河智慧城 – 神舟路 – 科學城 - █蘇元 – █水西 – 長平 – 金坑 – 鎮龍西 - █鎮龍 – 中新 – 坑貝 – 鳳崗 – 朱村 – 山田 – 鍾岡 – 增城廣場特別提醒：21號綫有分開快慢車營運：其中黑藍底白字嘅係快車停靠站。睇 • 論 • 改 • 歷
21號綫喺?年?月?號開始起。其中，一期（鎮龍西⇆增城廣場）喺2018年12月28號開業；而二期（員村⇆鎮龍西）喺2019年12月20號開業，喺2024年10月2號縮短到天河公園做尾站。綫路成西南-東北走向，全長60.6公里。全綫喺天河區、黃埔區、增城區境內。
依家路線整咗21個站，由西南到東北分別係：天河公園（轉11號綫）、棠東、黃村（轉4號綫）、大觀南路、天河智慧城、神舟路、科學城、蘇元（轉6號綫）、水西（轉7號綫）、長平、金坑、鎮龍西、鎮龍（轉14號綫）、中新、朱村、鳳崗、山田、鍾岡增城廣場。
另外，呢條綫有快慢車制度。其中快綫淨停天河公園、棠東、黃村、天河智慧城、神舟路、蘇元、水西、鎮龍、鳳崗，及增城廣場。
車輛段喺鎮龍山口村嗰邊；重有兩個停車場，一個喺水西，另一個喺象嶺。

22號綫
廣州地鐵22號綫
陳頭崗 - ██▇廣州南站 - 市廣路 - ██番禺廣場睇 • 論 • 改 • 歷
22號綫市廣路站月台
22號綫一期首通段（陳頭崗⇆番禺廣場）喺2022年3月31號開業。綫路全長18.2公里，係廣州地鐵宜家最短嘅地鐵綫路。
依家路線整咗4個站，由北往南分別係：陳頭崗、廣州南站（轉2號綫、7號綫同佛山2號綫）、市廣路、番禺廣場（轉3號綫同18號綫）。控制中心喺隴枕停車場入邊。